Dokter in hof oor derde Covid-19-bedrogsaak | Maroela Media
Argieffoto (Foto: Parentingupstream, Pixabay)
'n 67-jarige dokter het in die Oos-Londen-landdroshof verskyn nadat sy glo 'n doktersbrief tydens 'n klandestiene operasie aan 'n polisiebeampte uitgereik het, sonder dat sy hom ondersoek het.
Anelisa Ngcakani, woordvoerder van die nasionale vervolgingsgesag in die Oos-Kaap, het gesê dr. Sipokazi Sokupa het twee vorige sake wat nog hangend is. "In die streekhof van Oos-Londen staan sy tereg op twee aanklagte van bedrog dat sy doktersbriewe aan geheime polisiebeamptes uitgereik het. Sy het dit glo ook gedoen sonder om die beamptes te ondersoek."
In die tweede saak is Sokupa in hegtenis geneem toe sy vervalste mediese sertifikate aan taxibestuurders uitgereik het sodat hulle passasiers tydens koronavirusvlak 4 en 5 kon vervoer. "Sy staan tereg op drie aanklagte van bedrog en oortreding van die afsonderingsriglyne."
Sokupa se aanosek om borgtog duur voort.
Sokupa het seker haar graad in Kuba ontvang?
Maklik, verwyder haar as n misdadige dokter soos Mev Dudu.
Al graad wat sy ontvang het is 'n visgraat
Wel jy kan dit op die net koop. Waar sy dit ookal gekry het het sy geen integriteit saam gekry nie. Dit is egter baie normaal in afrika om so op te tree wn dit sal nooit verander nie. Sy sal nou nz se pos kry as vergoeding.